钦定古今图书集成/明伦汇编/氏族典/第082卷 > 吴易
## 钦定古今图书集成/明伦汇编/氏族典/第082卷 > 吴易

按《明外史杨文骢传》：“吴易，字日生，吴江人。生有膂力，
跅弛不羁。崇祯末，成进士。福王时，谒史可法于扬州，
可法异其才，题授职方主事，为己监军。明年，奉檄征
饷江南，未还而扬州失，已而吴江亦失。易走太湖，谋
举兵，旬日得千馀人，屯于长白荡，出没旁近诸县，道
路为梗。唐王闻之，授兵部右侍郎兼右佥都御史，总”
督江南诸军。文骢奏易斩获多，进为兵部尚书。鲁王
亦授易兵部侍郎，封长兴伯。兵至，易败走，父承绪、妻
沈及女皆投水死。明年，易乡人周瑞复聚众长白荡，
迎易入其营。事泄，被获，死之。